
MEGÁLLAPODÁS

Alap – Alsószentiván – Cece – Sáregres – Vajta 

Óvodai Intézményfenntartó Társulás 

létrehozásáról és működtetéséről

(egységes szerkezetben az I. számú, II. számú és III. számú módosítás szövegével)


amely létrejött 

egyrészről Alap Község Önkormányzata (7011. Alap Dózsa György u. 31., képviseli: Méhes Lajosné polgármester), továbbiakban: Alap Önkormányzata;

másrészről Alsószentiván Község Önkormányzata (7012. Alsószentiván Béke u. 56a., képviseli: Nagy Lajos polgármester), továbbiakban: Alsószentiván Önkormányzata;

harmadrészről Cece Nagyközség Önkormányzata (7013. Cece Deák Ferenc u. 13., képviseli: Varga Gábor polgármester), továbbiakban: Cece Önkormányzata;

negyedrészről Sáregres Község Önkormányzata (7014. Sáregres Kossuth Lajos u. 10., képviseli: Mocsár Eleonóra polgármester), továbbiakban: Sáregres Önkormányzata;

ötödrészről Vajta Község Önkormányzata (7041. Vajta Szabadság tér 1., képviseli: Térmeg György polgármester), továbbiakban: Vajta Önkormányzata; 

 (a továbbiakban együtt: Társult Önkormányzatok) között az alulírott helyen és napon az alábbi feltételekkel:

1.
A Társult Önkormányzatok a helyi önkormányzatokról szóló 1990. évi LXV. tv. (a továbbiakban: Ötv.) 43. §-ában és a helyi önkormányzatok társulásairól és együttműködésről szóló 1997. évi CXXXV. tv. (a továbbiakban: Ttv.) 8. §-ában foglalt rendelkezések alapján, továbbá a közoktatásról szóló 1993. évi LXXIX. tv. (a továbbiakban: Kt.) 88. §-ának (4) bekezdése szerint, - önkéntes és szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján – az Ötv. 8. § (4) bekezdésben meghatározott kötelező „óvodai  nevelés” feladat megvalósítására az Alapi Óvoda és Egységes Óvoda-bölcsőde
 és tagintézményei közös fenntartásában állapodnak meg 2008. augusztus 31-i hatállyal, határozatlan időtartamra. 

2.
A társulás neve, székhelye, működési területe, jogállása
2.1. 
A társulás neve: Alap–Alsószentiván–Cece–Sáregres-Vajta Óvodai Intézmény

 Fenntartó Társulás

2.2. 
A társulás székhelye: 7011. Alap Vörösmarty u. 7.

2.3. 
A társulás működési területe: a Társult Önkormányzatok teljes közigazgatási területe.

2.4. 
A társulás jogállása: a társulás jogi személyiséggel nem rendelkezik.

3.
A Társulás létrehozásának célja

3.1. 
Az Alapi Óvoda és Egységes Óvoda-bölcsőde és tagintézményei közös fenntartásával Alap, Alsószentiván, Cece, Sáregres és Vajta települések óvodáskorú gyermekei óvodai nevelésének maradéktalan megoldása. A székhelyintézményben egységes óvoda-bölcsőde csoport biztosítása Alap Község Önkormányzat közigazgatási területének működési körével.
 

3.2. 
A cecei óvoda és tagóvodái, valamint az alsószentiváni óvoda tagintézménnyé történő átszervezése.

3.3. 
Az Alapi Óvoda és Egységes Óvoda-bölcsőde
 gazdálkodása során az egy gyermekre eső fajlagos költségek (ezáltal a fenntartó önkormányzatok hozzájárulásának) csökkentése.

3.4. 
A  szakmai, pedagógiai munka színvonalának egységesítése és emelése, az intézmény költségtakarékosabb működtetése.

4.
A Társulás által ellátott feladat

Alap, Alsószentiván, Cece, Sáregres és Vajta településeken az óvodai nevelés és napközbeni ellátás biztosítása. Alapi székhelyintézményben egységes óvoda-bölcsőde csoport biztosítása.

5.
A Társulás tevékenysége

5.1. 
A társulás tevékenysége a Társult Önkormányzatok közigazgatási területén a Kt. által meghatározottak alapján óvoda közös fenntartása, gazdaságos működtetése. 

Az Alapi Óvoda és Egységes Óvoda-bölcsőde épületében található főzőkonyha és a tagóvodák épületeiben található tálalókonyhák működtetése.

5.2. 
A 4. pontban meghatározott feladat megvalósítása az alábbi intézményszerkezet keretein belül valósul meg:
 

székhelyintézmény:


7011. Alap, Vörösmarty u. 7.
2 óvodai csoport



1 egységes óvoda-bölcsődei csoport
tagintézmény:


7013. Cece, Deák Ferenc u. 35.
4 óvodai csoport
               7012. Alsószentiván, Béke u. 112.
1 óvodai csoport

               7014. Sáregres, Kossuth Lajos u. 12.
1 óvodai csoport

               7041. Vajta, Szabadság tér 14.
1 óvodai csoport

5.3. 
Az Alapi Óvoda és Egységes Óvoda-bölcsőde önálló jogi személy, mely a költségvetési szervek jogállásáról és gazdálkodásáról szóló 2008. évi CV. törvény 16.§. (1) a) pontja, valamint 18.§. (2) bekezdése alapján közszolgáltató költségvetési szerv, a közszolgáltató szerv fajtája közintézmény; feladatellátáshoz kapcsolódó funkciója szerint önállóan működő költségvetési szerv, mely önálló bérgazdálkodási jogkörrel rendelkezik.
 

A költségvetési szerv pénzügyi és gazdasági feladatainak ellátását Alap-Alsószentiván Községek Körjegyzősége – mint önállóan működő és gazdálkodó költségvetési szerv – végzi
. 

5.4. A Cece, Sáregres, Vajta Önkormányzatok által fenntartott és 2008. augusztus 30-ával megszűnő Kincskereső Óvoda és tagintézményei jogutódja az Alapi Óvoda és Egységes Óvoda-bölcsőde. A Cece-Sáregres-Vajta Óvoda Fenntartó Társulás megszűnésével kapcsolatos valamennyi költség a társulást fenntartó önkormányzatokat terheli.
 

5.5.
Az Alsószentiván Önkormányzata által fenntartott és 2008. augusztus 30-ával megszűnő IV. Béla Általános Iskola és Óvoda Alsószentiván óvodai intézményegységének jogutódja az Alapi Óvoda és Egységes Óvoda-bölcsőde. Az intézményegység megszűntetésével kapcsolatos valamennyi költség Alsószentiván Önkormányzatát terheli.
 

5.6. 
A Társult Önkormányzatok jelen megállapodás határozattal történő jóváhagyásával egyidejűleg meghatározzák, hogy az Alapi Óvoda és Egységes Óvoda-bölcsőde felügyeleti szerve Alap Önkormányzatának Képviselő-testülete.

5.7. 
Alap Önkormányzata a 5.6. és a 8.1.1. pontban foglaltak alapján Alsószentiván, Cece, Sáregres és Vajta Önkormányzata egyetértő véleményének kikérését követően kiadja az Alapi Óvoda és Egységes Óvoda-bölcsőde Alapító Okiratát, és azt megküldi a Magyar Államkincstár Közép-dunántúli Regionális Igazgatóságának, az intézmény törzskönyvi adataiban történő módosítás érdekében.

6.
A Társulás vagyona, gazdálkodása, költségeinek viselése

6.1. 
A Társulás részére, az általa fenntartott Alapi Óvoda és Egységes Óvoda-bölcsőde
 feladatainak ellátása céljára:

· Alap Önkormányzata a tulajdonjog megtartása mellett, határozatlan időre térítésmentes használatba adja az alábbi ingatlant, a benne lévő külön leltár szerinti teljes berendezéssel, felszereléssel és ingóságokkal:

alapi 449. hrsz. – Alap Vörösmarty u. 7., 782 m2 területű óvodai célú épület;

· Alsószentiván Önkormányzata a tulajdonjog megtartása mellett, határozatlan időre térítésmentes használatba adja az alábbi ingatlant, a benne lévő külön leltár szerinti teljes berendezéssel, felszereléssel és ingóságokkal

alsószentiváni 279. hrsz. – 7012 Alsószentiván, Béke u. 56/b., 1.036 m2 területű óvodai célú épület;

· Cece Önkormányzata a tulajdonjog megtartása mellett, határozatlan időre térítésmentes használatba adja az alábbi ingatlant, a benne lévő külön leltár szerinti teljes berendezéssel, felszereléssel és ingóságokkal

cecei 627. hrsz. – Cece Deák Ferenc u. 35., 267 m2 területű óvodai célú épület;

· Sáregres Önkormányzata a tulajdonjog megtartása mellett, határozatlan időre térítésmentes használatba adja az alábbi ingatlant, a benne lévő külön leltár szerinti teljes berendezéssel, felszereléssel és ingóságokkal

sáregresi 781/9. hrsz. – Sáregres Kossuth u. 12., 239 m2 területű óvodai célú épület;

· Vajta Önkormányzata a tulajdonjog megtartása mellett, határozatlan időre térítésmentes használatba adja az alábbi ingatlant, a benne lévő külön leltár szerinti teljes berendezéssel, felszereléssel és ingóságokkal

vajtai 740. hrsz. – Vajta Szabadság tér 14., 1000 m2 területű óvodai célú épület.

6.2. 
A Társulás által fenntartott intézmény rendeltetésszerű működéséhez szükséges eszközök, berendezési tárgyak beszerzéséről, a meglévők pótlásáról az Alapi Óvoda és Egységes Óvoda-bölcsőde
 gondoskodik. 

Az ily módon beszerzett ingóeszközt az ingatlan tulajdonjogával rendelkező Társult Önkormányzat tulajdonaként kell nyilvántartani.

6.3. 
Ha a 6.2. pontba foglalt ingóbeszerzés az Alapi Óvoda és Egységes Óvoda-bölcsőde
 általi pályázat útján történik, vagy a 6.2. pontban meghatározottakon felüli, más jelentős, vagy nagyobb értékű ingóvagyon beszerzésére kerül sor, úgy a pályázat tartalmáról, a beszerzés szükségességéről, valamint a tulajdoni arányokról a Társult Önkormányzatok egyetértő véleményének kikérése mellett kell dönteni. 

6.4. A 6.1. pontban foglalt ingatlanok felújítása, karbantartása a tulajdonos Társult Önkormányzatok feladata.

6.5. 
Ha a 6.4. pontban foglaltaktól eltérően a Társult Önkormányzatok közösen kívánnak értéknövelő beruházásnak minősülő építési vagy szerelési munkát végezni, úgy ezen beruházásokat megelőzően a Társult Önkormányzatok külön megállapodást kötnek a költségek viseléséről, az őket megillető tulajdoni hányadról. 

6.6. 
A társulás működéséhez, az intézmény közös fenntartásához szükséges személyi, tárgyi feltételek költségeinek fedezeteként elsősorban a mindenkori hatályos költségvetési törvényben meghatározott – a székhelyintézményre, illetve a tagintézményekre (külön-külön) kivetített – alap és kiegészítő normatív hozzájárulások, központosított előirányzatok, közoktatási és többcélú társulási célú kötött felhasználású normatív támogatások szolgálnak.

6.6.1. 
Alap Önkormányzata az intézmény alapításával egyidejűleg gondoskodik, a központi költségvetés által biztosított alap és kiegészítő normatív hozzájárulások, központosított előirányzatok, közoktatási és többcélú társulási célú kötött felhasználású normatív támogatások Társulás által történő igényléséről és elszámolásáról.

6.6.2.
Cece Önkormányzata gondoskodik, a társulás létrejötte miatt érintett alap és kiegészítő normatív hozzájárulások, központosított előirányzatok, közoktatási és többcélú társulási célú kötött felhasználású normatív támogatások előírásnak megfelelő módon történő, az intézmény alapításával egyidejű lemondásának bejelentéséről, a MÁK Közép-dunántúli Regionális Igazgatósága felé.

6.6.3.
Alsószentiván Önkormányzata gondoskodik, a társulás létrejötte miatt érintett alap és kiegészítő normatív hozzájárulások, központosított előirányzatok, közoktatási és többcélú társulási célú kötött felhasználású normatív támogatások előírásnak megfelelő módon történő, az intézmény alapításával egyidejű lemondásának bejelentéséről, a MÁK Közép-dunántúli Regionális Igazgatósága felé.

6.7. 
Ha a 6.6. pontban foglalt költségekre – székhelyintézményre, illetve tagintézményre kivetítve – az ott meghatározott költségvetési alap és kiegészítő normatív hozzájárulások, központosított előirányzatok, közoktatási célú kötött felhasználású normatív támogatások, valamint a társulás létrehozásából adódó kiegészítő normatív támogatások összegének egy gyermekre eső átlaga nem elegendő, az azon felüli részt Alap, Alsószentiván, Cece, Sáregres és Vajta Önkormányzatai a településükön lévő székhely, illetve tagintézmény vonatkozásában biztosítják, és azt havonta, a tárgy hónapot követő hó 10-éig Alap Önkormányzat által megjelölt számlaszámra utalják át. 
6.7.1.
A közoktatási intézmény költségvetésének részét képezik a székhelyintézményben és tagintézményekben dolgozó alkalmazottak személyi juttatásai – azok járulékaival – előirányzatai, az ellátottak juttatásai, az óvodai működéshez kapcsolódó óvodai nevelési feladatokhoz tartozó dologi költségek, s valamennyi a közoktatási intézmény működésével kapcsolatban felmerülő előbbiekben nem nevesített, de azokhoz kapcsolódó költségek.
 

6.7.2.
A 6.1. pontban felsorolt ingatlanok működtetési, fenntartói közüzemi, szolgáltatási kiadásait és kisjavítási, karbantartási költségeit – továbbiakban: üzemeltetési költség – az intézmény költségvetése nem tartalmazza,  a székhelyintézmény és a tagintézmények vonatkozásában azok közvetlenül az érintett Önkormányzat éves költségvetéseinek részét képezik, s az üzemeltetéssel kapcsolatban felmerülő valamennyi – fűtés, világítás, vezetékes és mobiltelefon, telefax, Internet, vízszolgáltatás, hulladékszállítás stb. – költségeket az érintett Önkormányzatok külön-külön viselik.

6.8.
Az Alapi Óvoda és Egységes Óvoda-bölcsőde
 épületében található főzőkonyha, valamint a tagóvodák épületeiben található tálalókonyhák külön-külön kimutatott személyi és dologi költségeit a Társult Önkormányzatok biztosítják és azt havonta, a tárgy hónapot követő hó 10-éig Alap Önkormányzat által megjelölt számlaszámra utalják át.
6.9. 
A Társult Önkormányzatokat terhelő hozzájárulások összegét a közös fenntartású intézmény éves költségvetésének elkészítése során állapítják meg a Társult Önkormányzatok Képviselő-testületei, melyet a Társult Önkormányzatok az éves költségvetési rendeletükben, mint átadott pénzeszközt szerepeltetik.

6.10.
Az Alapi Óvoda és Egységes Óvoda-bölcsőde
 költségvetése – székhelyintézményi, tagintézményenkénti, illetve főző, tálalókonyhakénti tagozódásban – Alap Önkormányzat költségvetésének részét képezi. Az intézmény költségvetését érintő döntés tervezetét Alap Önkormányzat Polgármestere terjeszti elő.

6.11.
A Társulás által fenntartott intézmény éves költségvetésének megállapításáról, módosításáról, az éves költségvetés végrehajtásáról szóló beszámoló elfogadásáról Alsószentiván, Cece, Sáregres és Vajta Önkormányzatok Képviselő-testületei előzetesen egyetértő véleményt nyilvánítanak.

6.12. 
A Társulás tagjai megállapodnak abban, hogy a pénzügyi hozzájárulást nem, avagy részben teljesítő Önkormányzattal szemben, mely a székhely Önkormányzat polgármestere írásbeli fizetési felszólítása ellenére 8 naptári napra vonatkozó fizetési póthatáridőre sem tesz eleget kötelezettségének, azonnali beszedési megbízás – inkasszó – nyújtható be, s ezen eljárás valamennyi költsége az adós Önkormányzatot terheli.

7.
A közoktatási intézmény közalkalmazottainak jogviszonya

7.1. 
A Társult Önkormányzatok megállapodnak abban, hogy az Alapi Óvoda és Egységes Óvoda-bölcsőde
 a Munka Törvénykönyvéről szóló 1992. évi XXII. tv. (a továbbiakban: Mt.) 85/A. §-a alapján munkáltatói jogutódnak minősül a Bóbita Óvoda Alap, Cece-Sáregres-Vajta Óvoda Fenntartó Társulás által 2008. augusztus 30. napjáig fenntartott cecei Kincskereső Óvoda, illetve sáregresi és vajtai tagóvodái; továbbá az Alsószentiváni Önkormányzat által 2008. augusztus 30. napjáig többcélú intézmény intézményegységeként fenntartott alsószentiváni óvoda közalkalmazottai tekintetében.

7.2. 
Társult Önkormányzatok rögzítik, hogy a munkáltatói jogutódlás nem jelent vagyoni jogutódlást.

7.3. 
Az Mt. 85/A. §-a szerinti tájékoztatásról és a konzultációs kötelezettség teljesítéséről a 7.1. pontban részletezett intézmények közalkalmazottai tekintetében a Társult Önkormányzatok gondoskodnak.

8. 
Az intézményfenntartói jogkörök gyakorlása

8.1. 
Az Alapi Óvoda és Egységes Óvoda-bölcsőde
 tekintetében a Kt. 102. §-ában meghatározott fenntartói irányítói jogkört Alap Önkormányzat Képviselő-testülete gyakorolja azzal a kitétellel, hogy az alábbiakban felsorolt jogkörökben Alsószentiván, Cece, Sáregres és Vajta Önkormányzatok Képviselő-testületei előzetesen egyetértő véleményt nyilvánítanak:

8.1.1. 
az intézmény alapító okiratának megállapítása, módosítása, nevének megváltoztatása;

8.1.2. 
az intézmény szervezeti és működési szabályzatának, nevelési programjának, minőségirányítási programjának jóváhagyása, módosítása;

8.1.3. 
az intézmény vezetői álláshelyre meghirdetendő pályázati felhívás tartalma, a vezető megbízása, megbízásának visszavonása, összeférhetetlensége megállapítása, vele szemben fegyelmi eljárás megindítása, fegyelmi büntetése kiszabása;

8.1.4. 
az adott nevelési évben indítható óvodai csoportok engedélyezése tekintetében.

8.2. 
Alap Önkormányzata kötelezettséget vállal arra, hogy a 8.1.1-8.1.4. pontokban meghatározott kérdésekben Alsószentiván, Cece, Sáregres és Vajta Önkormányzatok támogató véleménye hiányában érdemi döntést nem hoz. Alsószentiván, Cece, Sáregres és Vajta Önkormányzata kötelezettséget vállal arra, hogy a szükséges döntéseket kellő időben meghozza. 

8.3. 
Az intézmény vezetője tekintetében az „egyéb” munkáltatói jogkört Alap Önkormányzat Polgármestere gyakorolja.

8.4. 
Az intézmény vezetője évente legalább egy alkalommal Társult Önkormányzatok Képviselő-testületeinek – az éves költségvetés megállapításáról szóló előterjesztéshez kapcsolódóan – beszámol az intézmény nevelési szakmai munkájáról. 

8.5. 
Alap Önkormányzata az Alapi Óvoda és Egységes Óvoda-bölcsődével
 kapcsolatos – Alsószentiván, Cece, Sáregres és Vajta Önkormányzatok előzetes egyetértéséhez nem kötött – döntéseiről a meghozataltól számított 30 napon belül Alsószentiván, Cece, Sáregres és Vajta Önkormányzatát írásban – a vonatkozó határozat kivonatának megküldésével – tájékoztatja.

8.6. 
A tagintézményeket egy-egy fő tagintézmény-vezető irányítja közvetlenül a tagintézmény székhelyén. A tagintézmény vezetőjének megbízásához is ki kell kérni az érintett települési önkormányzat véleményét. A tagintézmény vezetője felett a munkáltatói jogokat az Alapi Óvoda és Egységes Óvoda-bölcsőde vezetője gyakorolja.

8.7. 
A Kt. 91. § (4) bekezdésében foglalt hatáskört Alap-Alsószentiván Községek Körjegyzősége Körjegyzője gyakorolja. 

9.
A Társulás ellenőrzése

9.1.
A társulás ellenőrzésében a Társult Önkormányzatok képviselő-testületei vehetnek részt, a Kt. ide vonatkozó szabályainak maradéktalan betartása mellett.

9.2.
A Társult Önkormányzatok polgármesterei évente egy alkalommal a képviselő- testületeiknek beszámolnak a társulás tevékenységéről és a létrehozása céljainak megvalósításáról. 

10.
A Társuláshoz történő csatlakozás

10.1.
A Társult Önkormányzatok a csatlakozást kizárólag azon községi önkormányzatok részére teszik lehetővé, melyek:

10.1.1. 
elfogadják a társulás céljait,

10.1.2. 
hatékonyan közreműködnek a közoktatási kötelező feladatok költségkímélő megvalósításában,

10.1.3. 
a jelen megállapodásban foglaltakat magukra nézve maradéktalanul kötelezőnek ismerik el.

10.2.
A csatlakozni kívánó önkormányzatnak, a 10.1. pontban foglaltakra vonatkozó nyilatkozatot tartalmazó határozatát, a Társult Önkormányzatokhoz kell megküldenie.

10.3.
A csatlakozáshoz való hozzájárulás kérdésében a Társult Önkormányzatok minősített többséggel döntenek.

10.4.
A Társult Képviselőtestületek „a közoktatásról” szóló 1993. évi LXXIX. tv. 102. § (9) bekezdése értelmében kikötik, hogy a csatlakozás kizárólag a nevelési évben július, augusztus hónapokban – a hónap első napjára szóló hatállyal – történhet azon tényre figyelemmel, hogy új tagóvoda létesítése, avagy kihelyezett óvodai csoportok működtetése az intézmény átszervezését jelenti, s az alapítói okirat módosítását teszi szükségessé, mely döntést legkésőbb tárgyév március hónap utolsó munkanapjáig meg kell hozni.

11.
A Társulás megszűnése

11.1. A Társulás megszűnik:

a) ha a Társult Önkormányzatok Képviselő-testületei minősített többségű határozatukkal közös megegyezéssel megszüntetik, 

b) ha e Megállapodást négy Társult Önkormányzat felmondja, 

c) a bíróság jogerős döntése alapján.

11.2.
A Társulási Megállapodást a tagnak – rendes felmondással – felmondani a július 1. – augusztus 31-i időtartam alatti – a hónap utolsó napjára eső hatállyal – lehet, melyet tartalmazó minősített többséggel meghozott képviselőtestületi határozatot tárgyév január 31-napjáig kell meghozni, s a társult Képviselőtestületekkel közölni, arra a tényre figyelemmel, hogy a felmondás a közoktatási intézmény alapító okiratának módosítását teszi szükségessé, melyet megelőző eljárás alapján az erről szóló döntést a székhely Önkormányzatnak a Kt. 102. § (1) bekezdése szerint a tárgyév március hónap utolsó munkanapjáig kell meghoznia.

11.3.
A Társulási Megállapodás évközbeni felmondása a Kt. 102. § (9) bekezdésében foglaltakra figyelemmel szintén július 1. – augusztus 31. –i időtartam alatt a hónap utolsó napjára szólhat a 11.2. pont szerinti eljárási rendben.

11.4.
A Társult Önkormányzatok a Társulás megszűnése esetén a vagyon felosztásában a Ptk. közös tulajdon megszűntetésére vonatkozó szabályai szerint járnak el azon elv figyelembevételével, hogy a közoktatást célzó ingatlanokban lévő többlet berendezési, felszerelési tárgyak az ingatlan tulajdonosát illetik meg, amennyiben a vagyonfelosztás során Társult Önkormányzatokat megillető tulajdon részen felül a fennálló forgalmi értékű berendezés, eszköz, tárgy értékének különbözetét az érintett Önkormányzat pénzben a tulajdonaránynak megfelelően megtéríti.
 

12.
Záró rendelkezések 

12.1.
A Társulás működése során a Társult Önkormányzatok együttműködésre, az érdekek összehangolására, a kölcsönös tájékoztatásra törekszenek.

12.2.
Társult Önkormányzatok kijelentik, hogy a jelen megállapodásból származó, továbbá az intézmény fenntartása során keletkezett vitás kérdéseket elsődlegesen tárgyalásos úton, egyeztetéssel kívánják rendezni.

12.3.
Társult Önkormányzatok kijelentik, hogy a bíróságon keresetindítási lehetőséggel végső esetben, kizárólag a tárgyalások, egyeztetések eredménytelensége esetén élnek.

12.4.
Jelen Megállapodást, az aláírást követő 15 napon belül meg kell küldeni a Közép-dunántúli Regionális Közigazgatási Hivatal vezetőjének.

12.5.
Jelen megállapodásban nem szabályozott kérdésekben a hatályos jogszabályok vonatkozó rendelkezéseit kell alkalmazni. 

12.6.
Jelen megállapodás hatálybalépésével egyidejűleg a 2007. augusztus 15-i hatállyal létrehozott Cece-Sáregres-Vajta Óvoda Fenntartó Társulás megszűnik 

A társulási megállapodást annak elolvasása, tartalmának megértése után a Társult Önkormányzatok nevében eljáró polgármesterek, mint az önkormányzati akarattal teljességgel megegyezőt helyben hagyólag,  saját kezűleg aláírták.

Alap, 2009. december 30.

…………………………


Méhes Lajosné


polgármester


…………………………
…………………………


Nagy Lajos
Varga Gábor


polgármester
polgármester


…………………………
…………………………


Mocsár Eleonóra
Térmeg György


   polgármester
polgármester

Záradék: 

A megállapodást a Képviselő-testületek az alábbi határozataikkal jóváhagyólag elfogadták: 

Alap Község Önkormányzatának Képviselő-testülete 101/2008. (VIII. 27.) számú határozatával

Alsószentiván Község Önkormányzatának Képviselő-testülete 69/2008. (VIII. 26.) számú határozatával

Cece Nagyközség Önkormányzatának Képviselő-testület 96/2008. (VIII. 27.) számú határozatával

Sáregres Község Önkormányzatának Képviselő-testülete 70/2008. (VIII. 11.) számú határozatával

Vajta Község Önkormányzatának Képviselő-testülete 64/2008. (VIII. 13.) számú határozatával.
A Társulási Megállapodás I. számú módosítását – 2009. június 1-jei hatállyal - a Képviselő-testületek az alábbi határozataikkal jóváhagyólag elfogadták:

Alap Község Önkormányzatának Képviselő-testülete 109/2009. (V. 5.) számú határozatával

Alsószentiván Község Önkormányzatának Képviselő-testülete 54/2009. (IV. 27.) számú határozatával

Cece Nagyközség Önkormányzatának Képviselő-testület 35/2009. (IV. 29.) számú határozatával

Sáregres Község Önkormányzatának Képviselő-testülete 36/2009. (IV. 24.) számú határozatával

Vajta Község Önkormányzatának Képviselő-testülete 41/2009. (IV. 30.) számú határozatával.

A Társulási Megállapodás II. számú módosítását – 2009. augusztus 31-i hatállyal - a Képviselő-testületek az alábbi határozataikkal jóváhagyólag elfogadták:

Alap Község Önkormányzatának Képviselő-testülete 110/2009. (V. 5.) számú határozatával

Alsószentiván Község Önkormányzatának Képviselő-testülete 55/2009. (IV. 27.) számú határozatával

Cece Nagyközség Önkormányzatának Képviselő-testület 35/2009. (IV. 29.) számú határozatával

Sáregres Község Önkormányzatának Képviselő-testülete 37/2009. (IV. 24.) számú határozatával

Vajta Község Önkormányzatának Képviselő-testülete 41/2009. (IV. 30.) számú határozatával.

A Társulási Megállapodás III. számú módosítását – 2010. január 1-jei hatállyal - a Képviselő-testületek az alábbi határozataikkal jóváhagyólag elfogadták: 

Alap Község Önkormányzatának Képviselő-testülete 284/2009. (XII. 15.) számú határozatával

Alsószentiván Község Önkormányzatának Képviselő-testülete 106/2009. (XII. 1.) számú határozatával

Cece Nagyközség Önkormányzatának Képviselő-testület 106/2009. (XI. 16.) számú határozatával

Sáregres Község Önkormányzatának Képviselő-testülete 109/2009. (XI. 26.) számú határozatával

Vajta Község Önkormányzatának Képviselő-testülete 105/2009. (XI. 26.) számú határozatával.

� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Módosították Társult Önkormányzatok záradékban szerepelő határozatukkal, hatályos 2009. augusztus 31-től





� Módosították Társult Önkormányzatok záradékban szerepelő határozatukkal, hatályos 2009. június 1-jétől, az intézmény elnevezése hatályos 2009. augusztus 31-től


� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től





� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től








� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től


� Elnevezést módosították Társult Önkormányzatok záradékban szerepelő határozatukkal, hatályos 2009. augusztus 31-től





� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Módosították Társult Önkormányzatok záradékban szerepelő határozatukkal, hatályos 2010. január 1-jétől.


� Számozását módosították Társult Önkormányzatok záradékban szerepelő határozatukkal, hatályos 2010. január 1-jétől.





